open-index/open-wikipedia-markdown huggingface dataset:
Keijut (suku)

**Keijut** (*Oceanodroma*) oli ulappalintujen lahkoon ja ulappakeijujen heimoon kuulunut lintusuku. Suvut *Oceanodroma* ja *Hydrobates* ovat 2000-luvun tutkimusten perusteella yhdistetty. *Hydrobates* aiemmin nimettynä sukuna on jäänyt voimaan, ja se on saanut suomenkieliseksi nimeksi ulappakeijut, joka on heimonsa ainoa suku.

*Kääpiökeiju (*Oceanodroma microsoma*)
*Galapagosinkeiju (*Oceanodroma tethys*)
*Madeirankeiju (*Oceanodroma castro*)
*Pikkukeiju (*Oceanodroma monorhis*)
*Myrskykeiju (*Oceanodroma leucorhoa*)
*Guadalupenkeiju (*Oceanodroma macrodactyla*)
*Nokikeiju (*Oceanodroma markhami*)
*Havaijinkeiju (*Oceanodroma tristrami*)
*Mustakeiju (*Oceanodroma melania*)
*Isokeiju (*Oceanodroma matsudairae*)
*Kaliforniankeiju (*Oceanodroma homochroa*)
*Kauluskeiju (*Oceanodroma hornbyi*)
*Harmaakeiju (*Oceanodroma furcata*)

## Lähteet
*Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto  [8.1.2010]
*
*Carboneras, C., Jutglar, F. & Kirwan, G.M: Least Storm-petrel (Hydrobates microsoma). Teoksessa
Laidunpoimulehti

**Laidunpoimulehti** (*Alchemilla monticola*) on ruusukasvien heimoon kuuluva monivuotinen ruohovartinen kasvi. Se on Suomen yleisimpiä poimulehtilajeja. Poimulehti erittää lehdillään nestepisaroita, joilla on uskottu olevan myyttisiä voimia. 

## Ulkonäkö ja koko
Laidunpoimulehti voi kasvaa 40 cm korkeaksi. Sen karvoja ja lehtivarsia peittävät suorina törröttävät karvat. Lehtivarret ovat ruskehtavat, lehdet sinivihreät. Piparkakkureunaisissa lehdissä on 15–19 hammaspykälää.

## Levinneisyys
Laidunpoimulehteä tavataan Keski- ja Itä-Euroopassa sekä Skandinavian eteläosissa suunnilleen Vaasan korkeudelle asti, paikoin pohjoisempanakin. 

## Elinympäristö
Laidunpoimulehti kasvaa nimensä mukaisesti laitumilla, sekä niityillä ja muualla kulttuuriympäristössä.

## Lähteet
Kääpiökeiju

**Kääpiökeiju** (*Hydrobates microsoma*), myös *Halocyptena microsoma*, on ulappakeijujen heimoon kuuluva valtamerilintu. Sen elinympäristö käsittää Meksikon luoteisrannikolla sijaitsevien  Kalifornianlahden saaret ja Kalifornian niemimaan länsirannikon saaret. Populaation koko on vähintään satoja tuhansia, ehkä miljoonia yksilöitä. Elliott Coues kuvaili lajin holotyypin Kalifornian niemimaan San José del Cabalta 1864.

## Lähteet
Jelena Voinova

**Jelena Voinova** (s. 10. maaliskuuta 1985) on venäläinen 400 metrin juoksija.

Torinon sisäratojen EM-kilpailuissa 2009 hän voitti kultaa 4 × 400 metrin viestissä yhdessä Natalja Antjuhin, Darja Safonovan ja Antonina Krivošapkan kanssa.

Hänen ulkoratojen ennätyksensä on 51,74, jonka hän juoksi 8. heinäkuuta 2006 Kazanissa. Sisäradoilla hänen paras aikansa on 14. helmikuuta 2009 Moskovassa juostu 52,37. Sisäradoilla hän on myös juossut 800 metriä aikaan 2.04,84 (4. helmikuuta 2006 Moskovassa).

## Lähteet
Equivoque

**Equivoque** on Tunisianon ensimmäinen single Le Regard des Gens albumilta ja se julkaistiin 31. maaliskuuta 2008.

## Listasijoitukset

## Lähteet
WEGA

**WEGA** on alkujaan saksalainen radio- ja televisioyhtiö, jonka Sony osti vuonna 1975. Yhtiön alkuperäinen nimi oli *Württembergische Radio-Gesellschaft mbh* ja se perustettiin Stuttgartissa, Saksassa vuonna 1923.

Sony käytti nestekidenäyttötelevisioissaan WEGA-tuotemerkkiä kunnes korvasi sen merkillä Bravia vuoden 2005 paikkeilla.

## Lähteet
Luettelo Helsingin vanhimmista rakennuksista

Tämä on epätäydellinen **luettelo Helsingin vanhimmista rakennuksista**. Helsingin kaupungin vanhimmat rakennukset ovat 1700-luvun puoliväliltä. Seurasaaressa on tätäkin vanhempia rakennuksia, mutta nämä eivät sijaitse alkuperäisillä paikoillaan. Niitä ei seuraavassa luettelossa mainita, lukuun ottamatta kahta alun perinkin Helsingissä sijainnutta, jotka mainitaan kohdassa ”Siirretyt rakennukset”.

Helsingin vanhin muualta tuotu rakennus on 1680-luvulta peräisin oleva Karunan vanha kirkko, ja kantakaupungin vanhin on vuonna 1757 valmistunut Sederholmin talo. Helsingin kantakaupunki rakennettiin pitkälti toiseen maailmansotaan mennessä ja osittain sen jälkeenkin. Tässä luettelossa näkyvät pääosin Kaartinkaupungissa, Kampissa, Katajanokalla, Kluuvissa, Kruununhaassa, Punavuoressa ja Ullanlinnassa sijaitsevat sekä ennen vuotta 1890 valmistuneet rakennukset. Suomenlinnan rakennukset ovat omassa luettelossaan. Luettelosta puuttuvat muun muassa  Malminkartano, Gruvvillan ja Spaakin talo 1700-luvulta sekä Arabian/Vanhankaupungin, Meilahden huviloita, Sörnäisten vankilan, Santahaminan ja Marian sairaalan vanhimmat rakennukset, joista osa on siirretty.   Vuosaaressa ja Husön kartanossa on 1800-luvun puolessavälissä rakennettuja rakennuksia. 1880-luvun lopun taloja on niin paljon, ettei kaikkia ole listattu.

## Rakennukset valmistumisjärjestyksessä
### Olemassa olevat rakennukset

### Puretut rakennukset

### Siirretyt rakennukset

Seuraavat rakennukset ovat alun perinkin sijainneet Helsingissä, mutta on vasta myöhemmin siirretty nykyisille paikoilleen.

### Uudelleenrakennetut

## Lähteet

### Kirjallisuuslähteet

*
*

### Tärkeimmät verkkolähteet

*Korttelit.fi  -sivusto
*Helsingin kaupunki, Rakennusvirasto: Kartanopuistot 

### Viitteet
Bezirksliga (DDR)

**Bezirksliga** oli Itä-Saksan jalkapallon kolmanneksi korkein sarjataso lukuun ottamatta vuosia 1955–1963, jolloin II. DDR-Liga oli kolmanneksi korkein. Sarja jaettiin viiteentoista alueeseen. Bezirksliga perustettiin vuonna 1952 ja sitä pelattiin aina vuoteen 1991 saakka.

## Eniten mestaruuksia alueittain

## Aiheesta muualla
*Tilastot
Strictly Ballroom – kielletyt askeleet

**Strictly Ballroom – kielletyt askeleet** on australialaisen Baz Luhrmannin ohjaama elokuva vuodelta 1992. Kilpatanssin maailmaan sijoittuvan tarinan pääosissa ovat Paul Mercurio, joka esittää Scott Hastingsia, sekä Tara Morice, jonka roolihahmo on Fran.

*Helsingin Sanomien* Helena Yläsen mielestä *Strictly Ballroom* oli kevätkauden 1993 ilahduttavimpia kansainvälisiä menestyselokuvia: ”Luhrmannin ohjaus herkuttelee kilpatanssin hikisellä paljettieleganssilla ja saa voimia lajin värikylläisestä hulluudesta. Se symboloi tehokkaasti köyhien taivasta: katinkultaa ja illuusio menestyksestä.” *[[Video-opas|Video-oppaassa]]* vuodelta 1994 Bello Romano kutsuu elokuvaa camp-henkiseksi satiiriseksi musikaaliksi ja antaa sille kolme tähteä viidestä, mikä vastaa sanallista arviota ”hyvä”. 

## Lähteet
II. DDR-Liga

**II. DDR-Liga** oli vuosina 1955–1963 Itä-Saksan jalkapallon kolmanneksi korkein sarjataso. 

## Historia
Kauden 1954–1955 jälkeen DDR-Ligasta poistettiin kolmen lohkon sarjajärjestelmä ja tilalle tehtiin yksi neljäntoista joukkueen sarja. DDR-Oberligaan nousivat lohkojen kaksi parasta joukkuetta. Tällöin Bezirksligasta tuli maan neljänneksi korkein sarjataso. Ensimmäisellä kaudella sarjasta ei noussut eikä tippunut yhtään joukkuetta, koska liitto vaihtoi sarjan ajankohtaa.

II. DDR-Ligan pelitapa muuttui historian aikana useaan otteeseen, kunnes sarja lopetettiin kauden 1962–1963 jälkeen.

## Nousijat
*1955: Ei nousijaa
*1956: Stahl Stalinstadt, Lokomotive Weimar
*1957: Dynamo Eisleben, Motor Bautzen
*1958: Dynamo Dresden, Motor Steinach
*1959: Dynamo Hohenschönhausen, Vorwärts Cottbus, Motor Karl-Marx-Stadt
*1960: Vorwärts Neubrandenburg, Motor Dessau, Stahl Eisenhüttenstadt
*1961/62: TSC Oberschöneweide, Vorwärts Rostock, SC Neubrandenburg, Turbine Magdeburg, Dynamo Frankfurt, Motor Süd Brandenburg, Vorwärts Leipzig, Motor Nordhausen-West, Lokomotive Halberstadt, Motor West Karl-Marx-Stadt, Aktivist Zwickau, Motor Bautzen, Motor Weimar, Motor Steinach, Motor Eisenach
*1962/63: Dynamo Schwerin, Motor Köpenick, Stahl Lippendorf, Motor Dessau, BSG Stahl Riesa, Stahl Eisleben

## Lähteet
Lac d’Annecy

**Lac d’Annecy** on järvi Haute-Savoiessa Ranskassa. 
Se on Ranskan toiseksi suurin järvi Lac du Bourget’n jälkeen, ellei Genevenjärveä oteta lukuun. Järveä pidetään Euroopan puhtaimpana, sillä siellä otettiin käyttöön hyvin tiukan ympäristösäännökset jo 1960-luvulla. Se on suosittu matkailukohde, jossa voi harrastaa uimista ja vesiurheilua.

Järvi on syntynyt 18&nbsp;000 vuotta sitten, jolloin laajat alppijäätiköt sulivat. Se saa vetensä ympäristön vuorilta (Ire, Eau morte, Laudon, Bornette ja Biolon) virtaavista pienistä joista ja hyvin voimakkaasta vedenalaisesta lähteestä Boubioz’sta, joka on 82 metrin syvyydessä.

Järvi on 15 kilometriä pitkä ja runsaat kolme kilometriä leveä, ja sen pinta on 450 metriä merenpinnan yläpuolella. Sen vedet laskevat Thioun kautta Fieriin, joka on Rhônen sivujoki.

## Järveä ympäröivät kaupungit ja kylät

* Annecy
* Annecy-le-Vieux
* Doussard
* Duingt
* Lathuile
* Menthon-Saint-Bernard
* Saint-Jorioz
* Sevrier
* Talloires
* Veyrier-du-Lac

Järveä kiertää pyöräilyreitti, joka kulkee Sevrierin ja St. Joriozin kautta Ugineen. Järven pituus on 14&nbsp;km.

## Lähteet

## Aiheesta muualla

* Best Cycling Climbs from Lake Annecy
* Lake Annecy City
Anne Kremer

**Anne Kremer** (s. 17. lokakuuta 1975 Luxemburg) on luxemburgilainen tennispelaaja. Parhaimmillaan hän on sijoittunut WTA-maailmanlistalla sijalle 18 heinäkuussa 2002. Hän on voittanut kaksinpelissä kaksi WTA-turnausta. Grand Slam -turnauksissa hän on kolme kertaa selviytynyt kolmannelle kierrokselle. Fed Cupissa hän on edustanut Luxemburgia 55 maaottelussa vuosina 1991–2008. Hän on eniten maaotteluita Fed Cupissa pelannut luxemburgilainen.

## Lähteet
* 

### Viitteet
Jean-Baptiste André Godin

**Jean-Baptiste André Godin** (29. tammikuuta 1817 Esquéhéries – 29. tammikuuta 1888) oli ranskalainen teollisuusjohtaja ja filantrooppi, joka oli kiinnostunut sosialistisista utopioista. Hän perusti hyvin menestyneen lämmitysuunitehtaan ja kommuunimaisen pitkään toimineen tehdasyhteisön *familiasterin*.

## Henkilöhistoria
Godin perusti 1846 tehtaan ja työyhteisön, joka kahdenkymmenen vuoden ajan työllisti jopa 1&nbsp;500 henkilöä. Alun perin Charles Fourierin oppien kannattajana hän oli kiinnostunut teollisuuden tuottamien rikkauksien jakamisesta työntekijöille. Godin halusi luoda vaihtoehtoisen teollisuusyhteisön ja tarjota työntekijöille samanlaisia mukavuuksia, kuin oli sen ajan tehtaanomistajilla. Godin toteutti  Fourierin ideoiman falansterin ja loi 1957 niin sanotun familiasterin Guiseen (), joka toimi vuoteen 1968 asti. Familiasteri on kommuunimainen rakennuskonaisuus, jossa työntekijöillä oli käytettävissä muun muassa kirjasto, teatteri, koulu ja uima-allas, jotka olivat tehdastyöläisille tuohon aikaan ylellisyyttä.

## Lähteet
Propontis

**Propontis** voi viitata seuraaviin asioihin:

* Marmaranmeri (), Euroopan ja Aasian rajalla sijaitseva sisämeri, joka yhdistää Mustanmeren ja Aigeianmeren
* Empire Duke (myöh. *Propontis*), J.L. Thompson and Sons -yhtiöltä vuonna 1943 valmistunut *Empire ship* -sarjan rahtilaiva
* M/T Propontis, Neste Shippingin laivastoon kuuluva tankkialus
* S/S Propontis, General Screw Steam Shipping Company -laivavarustamon höyrylaiva 1800-luvulla
Musta hiili

**Musta hiili** on epäorgaanista hiiltä, jota syntyy hiilivetyjen epätäydellisessä palamisessa rinnan orgaanisen hiilen kanssa. Musta hiili lämmittää ilmastoa, toisin kuin orgaaninen hiili, jolla on ilmastoa viilentävä vaikutus. Musta hiili viipyy ilmakehässä muutamista päivistä muutamin viikkoihin.

Metsäpalot, metsän kaskeaminen ja peltojen kulotus aiheuttavat 42 prosenttia globaaleista mustan hiilen päästöistä. Fossiilisten polttoaineiden yhteenlaskettu osuus on noin 38 prosenttia ja biomassan kotitarvekäytön noin 20 prosenttia.

## Katso myös
* Kimrööki
* Aktiivihiili
* Noki
* Pienhiukkaset

## Lähteet
Clairen polvi

**Clairen polvi** (*Le genou de Claire*) on Éric Rohmerin elokuva vuodelta 1970. Elokuva on viides Rohmerin moraalitarinoiden sarjassa *[[Six contes moraux]]*.
__TOC__
Elokuva kertoo kulttuuriattasea Jeromesta, joka on menossa naimisiin ja viettää viimeistä poikamiehenlomaansa Annecy-järvellä. Hän tapaa vanhan siellä kirjailijaystävänsä Auroran, joka esittelee hänelle vuokraemäntänsä rouva Walterin ja tämän 16-vuotiaan tyttären Lauran. Laura rakastuu Jérômeen, ja Aurora saa aiheen seuraavaan kirjaansa. Mutta kun Lauran sisarpuoli Claire saapuu, Jérômen ihastuukin tähän, ja tämän polvesta tulee hänelle pakkomielle.

## Näyttelijät

Lähde: 

## Palkinnot
* Le Syndicat Français de la Critique de Cinéma, 1972, kriitikkojen palkinto, paras elokuva
* NBR Award, 1972, paras vieraskielinen elokuva
* NSFC Award, 1972, paras elokuva
* Prix Louis Delluc, 1970
* Kultainen simpukka (San Sebastiánin elokuvajuhla), 1971
* Prix Melies

## Muut tunnustukset
*[[The New York Times]]in* kriitikot valitsivat *Clairen polven* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Makkonen

**Makkonen** on suomalainen sukunimi.

## Tunnettuja Makkonen-nimisiä
* Abel Makkonen Tesfaye (s. 1990), kanadalainen muusikko, The Weeknd
* Albert Makkonen  (1877–1935), oikeuskansleri, korkeimman oikeuden jäsen
* Arja Makkonen (s. 1958), diplomaatti
* Armas Makkonen (1887–1975), Helsingin Osakepankin pääjohtaja
* Arvo Makkonen (1894–1956), taidemaalari
* Elisa Makkonen, valokuvaaja
* Erkki Makkonen (1882–1934), kauppa- ja teollisuusministeri
* Hugo Makkonen (1896–1964), näyttelijä
* Jaana Makkonen (s. 1967), käsikirjoittaja
* Jussi Makkonen (s. 1985), jääkiekkoilija
* Jussi Makkonen (s. 1989), jääkiekkoilija
* Jussi Makkonen (s. 1979), sellisti
* Jussi-Mikko Makkonen (s. 1982), jääkiekkoilija
* Kaarle Makkonen (1923–2000), yleisen oikeustieteen professori
* Kari Makkonen (s. 1955), jääkiekkoilija ja valmentaja
* Katri Makkonen (s. 1975), toimittaja, tiedottaja ja viestintäpäällikkö
* Lasse Makkonen (s. 1953), tutkija, dosentti
* Leo Makkonen (s. 1948), ortodoksinen arkkipiispa
* Mari Makkonen (s. 1992), pesäpalloilija
* Matti Makkonen (1952–2015), diplomi-insinööri, matkapuhelinajan uranuurtaja
* Matti Makkonen (1879–1935), Maalaisliiton kansanedustaja
* Olli Makkonen (1922–1993), metsätieteilijä, professori
* Osmo Makkonen (1909–1960), diplomi-insinööri ja vesirakentamisalan yritysjohtaja
* Otto Makkonen (1905–1977), kirjailija
* Petri Makkonen (s. 1988), biljardin pelaaja
* Pietari Makkonen (1785–1851), kansanrunoilija
* Risto Makkonen (s. 1947), toimittaja, ulkomaankirjeenvaihtaja
* Sami Makkonen (s. 1975), sarjakuvataiteilija
* Tiina Makkonen (1952–2011), lavastaja
* Timo Makkonen (s. n. 1960), koripalloilija
* Timo Makkonen (s. 1977), seiväshyppääjä
* Toivo Makkonen (1909–1973), yrittäjä ja yritysjohtaja, liikenneneuvos
* Valtteri Makkonen (1902–1981), matematiikan opettaja ja kirjailija
* Veikko Makkonen (1919–1985), Kansallis-Osake-Pankin pääjohtaja

## Fiktio
* Sam Makkonen, Fingerpori-sarjakuvan hahmo 
* Ornette Birks Makkonen, sarjakuvahahmo
* Herra Heikki ja S. Makkonen, ruotsalainen animaatioelokuva
* Pete Makkonen, televisiosarjassa Pasila

## Kylät
* Makkonen (Sastamala)
Jesse L. Lasky

**Jesse L. Lasky** (13. syyskuuta 1880 San Francisco, Yhdysvallat – 13. tammikuuta 1958 Los Angeles, Kalifornia) oli yhdysvaltalainen elokuvatuottaja.

Lasky perusti yhdessä lankonsa Samuel Goldwynin kanssa Jesse Lasky Feature Play Companyn. Studion ensimmäinen elokuva oli vuonna 1914 valmistunut *[[The Squaw Man (vuoden 1914 elokuva)|The Squaw Man]]*, jonka menestys osaltaan vaikutti Hollywoodin muuttumiseen elokuvateollisuuden keskuspaikaksi. Jesse Lasky Feature Play Company yhdistyi myöhemmin Adolph Zukorin Famous Playersin kanssa. Fuusiossa syntynyt Famous Players-Lasky oli eräs mykkäfilmien aikakauden merkittävimmistä elokuvastudioista. Myöhempien fuusioiden jälkeen studiosta syntyi Paramount Pictures.

Lasky menetti työnsä 1930-luvun laman seurauksena, jonka jälkeen hän toimi itsenäisenä tuottajana. Vuonna 1935 hän perusti yhdessä Mary Pickfordin kanssa Pickford-Lasky-studion, mutta sen toiminta jäi lyhytaikaiseksi. Myöhemmin Lasky tuotti muun muassa kykyjenetsintäohjelmaa radioon. Lasky palasi Paramountille tuottajaksi 1950-luvulla, mutta hän kuoli ennen ensimmäisen elokuvansa valmistumista. Lasky on saanut tähden Hollywood Walk of Famelle.

## Lähteet

## Aiheesta muualla

* 
*
Allas

**Allas** tarkoittaa yleensä laakeaa esinettä, rakennelmaa tai muodostumaa. Se voi viitata seuraaviin asioihin:

* allas, laakea ja laaja maanpinnan tai merenpohjan painanne
* allastelakka, telakan toimintoihin liittyvä, rantaviivasta maallepäin rakennettu sulkuporteilla padottava kuivatelakka
* satama-allas, satamalaiturin ja aallonmurtajan muodostaman keinotekoisen niemen suojaan jäävä vesialue satamassa
* uima-allas, vedellä täytettävä uimista varten rakennettu päältä avonainen säiliö
* Allas Sea Pool, merikylpylä Helsingin  Katajanokalla
* Allas, P.V. Lehtisen ohjaama lyhytelokuva vuodelta 2022.

## Sukunimenä

* Teet Allas (s. 1977), virolainen jalkapalloilija.
Nadežda Alehina

**Nadežda Vladimirovna Alehina** (, o.s. **Baženova**, s. 22. syyskuuta 1978) on venäläinen kolmiloikkaaja.

Hän oli neljäs Wienin sisäratojen EM-kilpailuissa 2002. Hän osallistui myös Pariisin MM-kilpailuihin 2003, Helsingin MM-kilpailuihin 2005 ja Berliinin MM-kilpailuihin 2009, muttei päässyt kertaakaan loppukilpailuun. Barcelonan EM-kilpailuissa 2010 hän sijoittui neljänneksi.

Hän hyppäsi 26. heinäkuuta 2009 Tšeboksaryssa ennätyksensä 15,14 m. Pituushypyssä hänen ennätyksensä on 8. kesäkuuta 2003 Tulassa hypätty 656 cm.

## Lähteet
Menahem Golan

**Menahem Golan** (31. toukokuuta 1929 Tiberias, Israel (silloinen Palestiina) – 8. elokuuta 2014 Israel) oli israelilainen elokuvatuottaja. Hänen alkuperäinen sukunimensä oli Globus, jonka hän vaihtoi Israelin vallattua Golanin kukkulat.

Vuonna 1979 Golan hankki yhdessä serkkunsa Yoram Globusin kanssa omistukseensa talousvaikeuksissa olleen Cannon Groupin, josta tuli Hollywoodin merkittävimpiä itsenäisiä elokuvatuotantoyhtiöitä. Golan myös ohjasi joitain Cannonin tuottamia elokuvia. Golanin ja Globusin yhteistyö päättyi 1989 ja Golan perusti 21st Century -tuotantoyhtiön, joka erikoistui myöhemmin tuottamaan elokuvia suoraan videolevitykseen.

## Lähteet

## Aiheesta muualla
* 
* 
* Menahem Golanin muistokirjoitus Helsingin Sanomissa
Wolfgang Stark

**Wolfgang Stark** (s. 20. marraskuuta 1969 Landshut, Länsi-Saksa) on saksalainen jalkapalloerotuomari. Kotimaassaan hän tuomitsi ensimmäiset ottelut pääsarjassa vuonna 1997. Kaksi vuotta myöhemmin hänestä tuli kansainvälinen erotuomari.

Kansainvälisellä urallaan Stark on tuominnut useita Mestarien liigan otteluita, EM- ja MM-karsintoja, vuoden 2010 MM-kilpailuja ja vuoden 2012 EM-kilpailuja.

## Lähteet

## Aiheesta muualla

* Esittely Saksan jalkapalloliiton sivustolla
Fort McMurrayn lentoasema

**Fort McMurrayn lentoasema** (, ) on Fort McMurrayn läheisyydessä, Albertan provinssissa sijaitseva lentoasema. Lentoasema sijaitsee noin 13 kilometriä kaakkoon Fort McMurraystä, Highway 69:n varrella.

## Historia

Ensimmäisen epävirallisen postinkuljetuslennon Fort McMurrayhyn suoritti vuonna 1929 Western Canada Airwaysin pilotti Punch Dickens. Samana vuonna Commercial Airways solmi sopimuksen postin kuljettamisesta Fort McMurrayhyn ja kauemmaksi pohjoiseen, aina Luoteisterritorioissa sijaitsevaan Aklavikiin saakka. Ensimmäiset lentokoneet laskeutuivat kaupungin pohjoispuolella sijaitsevaan pudakseen. Vuonna 1942 Canadian Pacific Airlines lentoyhtiö rakensi Fort McMurrayn kaakkoispuolelle, nykyisen lentoaseman alueelle kiitotien ja terminaalirakennuksen. Canadian Airlines osti yhtiön myöhemmin, ja vuonna 2001 se siirtyi Air Canadan omistukseen.

Vuosina 2005–2007 lentoasema oli lentokoneiden laskuilla ja nousuilla mitattuna vilkkain ilman lennonjohtoa toimiva lentoasema Kanadassa. Vuonna 2008 lennonjohtotorni valmistui ja otettiin käyttöön asteittain. 7. toukokuuta 2009 lennonjohto toimi vuorokauden ympäri.

## Lentoyhtiöt ja kohteet

### Reittiliikenne

### Tilauslentoja

## Lähteet
Claus Bo Larsen

**Claus Bo Larsen** (s. 28. lokakuuta 1965 Odense, Tanska) on tanskalainen jalkapalloerotuomari. Hän on tuominnut otteluita urallaan kotimaansa pääsarjan lisäksi muun muassa Mestarien liigassa ja Uefa-cupissa.

Hän toimi erotuomarina vuoden 2008 UEFA Super Cupin loppuottelussa, jossa kohtasivat Pietarin Zenit ja Manchester United. Maajoukkuetasolla hän ei ole toistaiseksi koskaan tuominnut arvokilpailuissa.

## Aiheesta muualla

* Esittely ja tilastot worldfootball.net-sivustolla
Galapagosinkeiju

**Galapagosinkeiju** (*Hydrobates tethys*) on ulappakeijujen heimoon kuuluva valtamerilintu. Sen nimialalaji *tethys* elää Galápagossaarilla ja alalaji *kelsalli* Perun rannikon edustan Pescadores ja San Gallánin saarilla. Populaation koko on noin puoli miljoonaa yksilöä. Charles Lucien Bonaparte kuvaili lajin holotyypin Galápagokselta vuonna 1852.

## Lähteet
Nokikeiju

**Nokikeiju** (*Hydrobates markhami*) on ulappakeijujen heimoon kuuluva valtamerilintu. Sen elinympäristö on osittain hämärän peitossa, sillä ensimmäinen pesimäyhdyskunta löydettiin vastikään Perun Paracasin niemimaalta. Oletetaan, että läheisillä Perun ja Chilen saarilla elää pääosa kannasta. Populaation koko on 100&nbsp;000&ndash;120&nbsp;000 ja se on laskussa. Osbert Salvin kuvaili lajin holotyypin Perun rannikon merialueelta 1883.

## Lähteet
Rakkaus iltapäivällä

**Rakkaus iltapäivällä** (*L’Amour l’après-midi*) on Éric Rohmerin elokuva vuodelta 1972. Elokuva on kuudes ja viimeinen Rohmerin moraalitarinoiden sarjassa *[[Six contes moraux]]*.

Frédéricin ja Hélènen avioliitto vaikuttaa onnelliselta, mutta Frédéric alkaa kaivata jotakin muuta. Hän muistelee vapaata nuoruuttaan. Kerran nuoruudenystävä Chloé ilmestyy hänen työpaikalleen. Ystävyys syvenee, ja Frédéric pohtii, pysyäkö rakastamansa vaimon kanssa vai antaisiko intohimoisen rakkauden viedä. Hän palaa kuitenkin vaimonsa luokse. Tarina kerrotaan miehen näkökulmasta. Chloén kohtalo jää arvailun varaan, ja vaimon näkökulmasta ehkä vihjaavat hänen kyyneleensä.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Lähteet
Winnebago Man

**Winnebago Man** on vuonna 2009 valmistunut yhdysvaltalainen Ben Steinbauerin ohjaama dokumentti, joka jäljittää internet-ilmiötä, joka perustuu 20 vuoden takaisiin ottoihin Winnebago-matkailuauton myyntivideosta. Niiden maine perustuu olennaisilta osiltaan Jack Rebney -nimisen myyntimiehen vihanpurkauksiin.

Dokumenttifilmin ensi-ilta oli The South by Southwest Film Festival -festivaaleilla Texasin Austinissa 14. maaliskuuta 2009. *Winnebago Man* on voittanut raati- ja yleisöpalkintoja esimerkiksi Sarasota Film Festival -tapahtumassa huhtikuussa 2009, Hot Docs Film Festivalissa toukokuussa 2009, CineVegas Film Festival -juhlilla kesäkuussa 2009, Traverse City Film Festival -festivaaleilla elokuussa 2009 ja Edmonton International Film Festivalissa syyskuussa 2009.

## Lähteet

## Aiheesta muualla
* Winnebago Manin virallinen sivu
* 
* SxSW 2009: ''Winnebago Man''
Konstantínos Mítroglou

**Konstantínos ”Kóstas” Mítroglou** (, s. 12. maaliskuuta 1988 Kavála) on kreikkalainen jalkapalloilija. Hän on pelannut kotimaansa lisäksi Saksassa, Englannissa, Portugalissa, Ranskassa, Turkissa ja Alankomaissa. Hän on pelipaikaltaan hyökkääjä.

## Ura
Mítroglou syntyi Kaválassa, mutta pian syntymänsä jälkeen hänen perheensä muutti Saksaan. Siellä hän siirtyi Borussia Mönchengladbachin junioriakatemiaan. Pelattuaan vuodet 2005–2007 Mönchengladbachin reservijoukkueessa hän siirtyi kotimaansa Olympiakosiin. Ensimmäisellä kaudellaan hän pelasi 11 ottelua ja teki niissä neljä maalia.

## Lähteet

## Aiheesta muualla
* Esittely Olympiakosin virallisella kotisivustolla
Havaijinkeiju

**Havaijinkeiju** (*Hydrobates tristrami*) on ulappakeijujen heimoon kuuluva valtamerilintu. Sen elinympäristö käsittää useita Havaijin saaria sekä mahdollisesti Japanille kuuluvat Ogasawarasaaret, jossa se on ainakin menneinä aikoina pesinyt. Populaation koko on enintään 10&nbsp;000&nbsp;paria. Osbert Salvin kuvaili lajin holotyypin Honshun Sendainlahdelta 1896.

## Lähteet
Mustakeiju

**Mustakeiju** (*Hydrobates melania*) on ulappakeijujen heimoon kuuluva valtamerilintu. Sen elinympäristö käsittää Kalifornian rannikon saaristoa sekä Meksikon luoteisrannikolla sijaitsevien  Kalifornianlahden ja Baja Californian. Populaation koko on noin puoli miljoonaa yksilöä. Charles Lucien Bonaparte kuvaili lajin holotyypin Kalifornian rannikolta 1854.

## Lähteet
Isokeiju

**Isokeiju** (*Hydrobates matsudairae*) on ulappakeijujen heimoon kuuluva valtamerilintu. Se elää vain Japanille kuuluvien Ogasawarasaarten eteläosassa sijaitsevan Volcano Islands saariryhmän Kita iwojimalla ja Minami iwojimalla. Nagamichi Kuroda kuvaili lajin holotyypin Honshun Sagaminlahdelta 1922.

## Lähteet
Harmaakeiju

**Harmaakeiju** (*Hydrobates furcata*) on ulappakeijujen heimoon kuuluva valtamerilintu. Sen elinympäristö käsittää Tyynenmeren pohjois- ja koillisosat Kuriileilta ja Aleuteilta Alaskaan, ja rannikkoa pitkin Pohjois-Kaliforniaan. Populaation koko on noin kuusi miljoonaa yksilöä. Johann Friedrich Gmelin kuvaili lajin holotyypin Aasian ja Amerikan välisiltä jäisiltä vesiltä 1789.

## Lähteet
Etelänkeijut

**Etelänkeijut** (*Oceanites*) on ulappalintujen lahkoon ja ulappakeijujen heimoon kuuluva lintusuku. Sukuun kuuluu kaksi lajia:
*Etelänkeiju (*Oceanites oceanicus*)
*Pikkuetelänkeiju (*Oceanites gracilis*)

## Lähteet
*Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto  [8.1.2010]
*ITIS: ''Oceanites''
Karhula (täsmennyssivu)

**Karhula** voi tarkoittaa seuraavia:

## Paikannimi
*Karhula, entinen kauppala Kymenlaaksossa, vuodesta 1977 osa Kotkaa. Tähän liittyvät:
**Karhula, kaupunginosa Kotkan kaupungissa
**Karhulan kartonkitehdas Karhulassa Kotkassa
**Karhulan lasitehdas Karhulassa Kotkassa
*Karhula, kylä Valkealassa Kouvolassa
*Karhula, entisen Muolaan kunnan kylä
*Karhula, kylä Loimaalla, aiemmin Loimaan kunnassa

## Sukunimi
Karhula on seuraavien henkilöiden sukunimi:
* Antti Karhula (s. 1976), suomalainen jääkiekkoilija ja valmentaja
* Jalmari Karhula (1878−1942), suomalainen kulttuurivaikuttaja, taidemaalari, graafikko, arkkitehti, sisustussuunnittelija ja sanomalehtimies
* Kati Karhula (s. 1978), suomalainen aitajuoksija
* Miira Karhula (s. 1972), käsikirjoittaja ja ohjaaja
* Nestori Karhula (1893−1971), suomalainen jääkäriluutnantti
* Risto Karhula (s. 1959), suomalainen lavastaja

## Muita
*S/S Karhula, vuonna 1950 Hollannin rannikolla uponnut suomalainen rahtilaiva
Pikkuetelänkeiju

**Pikkuetelänkeiju** (*Oceanites gracilis*) on ulappakeijujen heimoon kuuluva valtamerilintu. Se elää itäisellä Tyynellämerellä, ja siitä tunnetaan kaksi alalajia. Ainoat pesälöydöt on tehty Chilen rannikon Isla Chungungosta. Alaji *galapagoensis* pesii mahdollisesti Galápagoksella. Daniel Giraud Elliot kuvaili lajin holotyypin Etelä-Amerikan länsirannikolta vuonna 1859.

## Lähteet
Tyrskykeiju

**Tyrskykeiju** (*Garrodia nereis*) on ulappakeijujen heimoon kuuluva valtamerilintu. Se elää Etelämannerta ympäröivän merialueen saarilla Falklandsaarilta Chathamsaarille. Populaation koko on todennäköisesti yli 200&nbsp;000&nbsp;yksilöä. John Gould kuvaili lajin holotyypin Bassinsalmesta 1841.

## Lähteet
Polynesiankeiju

**Polynesiankeiju** (*Nesofregetta fuliginosa*) on ulappakeijujen heimoon kuuluva valtamerilintu. Sen elinympäristö käsittää trooppisen eteläisen Tyynenmeren. Pesimäyhdyskuntia on Kiribatissa, Seurasaarilla, Australsaarilla, Gambiersaarilla, Marquesassaarilla, Uudella-Kaledonialla, Sala y Gómezilla ja mahdollisesti Vanuatulla, Samoalla ja Fidžillä. Johann Friedrich Gmelin kuvaili lajin holotyypin Tahitilta 1789.

## Lähteet
Kaliforniankeiju

**Kaliforniankeiju** (*Hydrobates homochroa*) on ulappakeijujen heimoon kuuluva valtamerilintu. Sen elinympäristö käsittää Kalifornian edustan saaria, muun muassa Channel Islandsin kansallispuiston, sekä Meksikon luoteisrannikon saaria, kaikkiaan 17 pesimäyhdyskuntaa. Elliott Coues kuvaili lajin holotyypin Kalifornian Farallonsaarilta 1864.

## Lähteet
Kauluskeiju

**Kauluskeiju** (*Hydrobates hornbyi*) on ulappakeijujen heimoon kuuluva valtamerilintu. Sen elinympäristö käsittää Perun ja Chilen rannikon ja todennäköisesti Atacaman autiomaan, mutta sen pesintää ei ole koskaan varmistettu. George Robert Gray kuvaili lajin holotyypin Etelä-Amerikan länsirannikolta 1854.

## Lähteet
Siirtokylä

**Siirtokylä** oli keskiajalla kylän rajojen sisäpuolelle sen ulkotiluksille perustettu uusi, aidattu asuinpaikka, josta aikaa myöten kehittyi uusi kylä. Siirtokylä sijaitsi aiemmasta asutuksesta erillään ja siihen kuului usein aluksi vain yksi talo. Tällaisella siirtotalolla tai siirtotaloilla oli alun perin omistusoikeus vain aidalla ympäröityihin tiluksiin. Omistusoikeuden eroavaisuudet emäkylän ja siirtokylän talonpoikien välillä olivat lähes olemattomat vuoden 1442 Kristoferin maanlaissa, joten siirtokylä menetti erityisluonteensa. Tietyissä tapauksissa erolla oli kuitenkin merkitystä vielä 1700-luvullakin. Siirtokyliä oli sekä Ruotsissa () että Suomessa.

## Katso myös
* Ulkokyläpalsta

## Lähteet
Salzkammergut

**Salzkammergut** on Itävallassa sijaitseva lomanviettoalue, joka ulottuu Salzburgista Dachsteinin vuoristoalueelle. Alueen pääjoki on Traun, Tonavan sivujoki. 

Suuri osa alueesta nimettiin maailmanperintökohteeksi vuonna 1997.

## Elinkeino

Salzkammergutin pääelinkeino on turismi ja se kuuluu Itävallan kehittyneimpiin matkailualueisiin. Virkitysmahdollisuuksiin kuuluvat muun muassa uiminen, vesiurheilu, pyöräily, golf, kiipeily, ratsastus, talviurheilu ja kulttuuritapahtumat. Alueella on myös monia kylpylöitä.

## Kulttuuri

Salzkammergutin luonto on aina lumonnut taiteilijoita ja siellä ovat asuneet monet Itävallan suurimmista taidemaalareista, kuten Gustav Klimt.

Yksi maailman viidestä lentomäestä on Tauplitzissa.

## Lähteet

## Aiheesta muualla

*Salzkammergutin virallinen nettisivu
Ramppikuume

**Ramppikuume** voi viitata seuraaviin asioihin:
* esiintymisjännitys
* Ramppikuume, 13–20-vuotiaille suunnattu suomalainen nuorisoteatteritapahtuma
* *[[Ramppikuume (Aku Ankan Jumbo)|Ramppikuume]]*, Aku Ankka Jumbo -sarjakuvakirjasarjan seitsemästoista kirja vuodelta 2009
Perunmyrskysukeltaja

**Perunmyrskysukeltaja** (*Pelecanoides garnotii*) on myrskysukeltajien heimoon kuuluva ulappalintu. Se elää Etelä-Amerikan länsirannikon saarilla Perun Isla Lobos de Tierralta Chilen Chiloéen. René-Primevère Lesson kuvaili lajin holotyypin Perusta 1828.

## Lähteet
Sepelmyrskysukeltaja

**Sepelmyrskysukeltaja** (*Pelecanoides magellani*) on myrskysukeltajien heimoon kuuluva ulappalintu. Se elää Etelä-Amerikan äärimmäisessä etelärjessä Tulimaassa ja Etelä-Chilessä. Populaation koko on kymmenistä tuhansista satoihin tuhansiin yksilöihin. Gregory Mathews kuvaili lajin holotyypin Magalhãesinsalmesta 1912.

## Lähteet
Tassilo Festetics von Tolna

**Tassilo Festetics von Tolna** (5. toukokuuta 1850 Wien – 4. toukokuuta 1933 Keszthely, Unkari) oli unkarilainen kreivi, joka oli naimisissa Monacon ruhtinaan Albert I:n ensimmäisen vaimon, Mary Victoria Douglas-Hamiltonin kanssa. Hän sai vuonna 1911 arvonimen Tolnan Prinssi. Pariskunnalla oli neljä lasta:

*Kreivitär Maria Mathilde Festetics von Tolna (Baden-Baden 24 toukokuu 1881-Strobl am Wolfgangsee 2 maaliskuu 1953), joka avioitui prinssi Karl Emil von Furstenbergin kanssa. (Isoisä prinsessa Ira von Furstenberg) 
*Festetics von Tolna (Baden--Baden 4 syyskuu 1882-Keszthely 4 elokuu 1941), joka meni naimisiin kreivitär Marie Franziska von Haugwitzin kanssa.
* Kreivitär Alexandra Festetics von Tolna (Baden-Baden 1 maaliskuu 1884, Wien 23 huhtikuu 1963), joka solmi ensimmäisen avioliiton prinssi Karl von Windisch-Gratz kanssa ja toisen prinssi Erwin zu Hohenlohe-Waldenburg-Schillingsfürst kanssa.
* Kreivitär Karola-Friederike Festetics von Tolna (Wien 17 tammikuu 1888-Strobl 21 tammikuu 1951), joka nai paroni Oskar Gautsch von Frankenthurnin.

## Lähteet
Eliel Vest

**Eliel Vest** (21. syyskuuta 1863 Vaasa – 23. joulukuuta 1906 Isokyrö) oli suomalainen lyseon lehtori ja ruotsin kielellä kirjoittanut tietokirjailija.

Vaasalaisen kauppiaan Herman Westin ja Charlotta Josefina Emilia Svarjanskyn poika Eliel Vest pääsi ylioppilaaksi Vaasan lyseosta 1884 ja valmistui filosofian kandidaatiksi 1887. Vest toimi 1887–1890 historian, ruotsin kielen ja maantiedon vt. lehtorina Vaasan ruotsalaisessa lyseossa ja hän oli 1890–1894 opettajana turkulaisissa kouluissa. Vest oli sitten ruotsin kielen ja maantiedon lehtorina Vaasan ruotsalaisessa lyseossa 1894-1900. Hän toimi myös Vasabladetin toimittajana. Erottuaan opettajan virasta vuonna 1900 Vest omistautui pääasiassa kirjallisille töilleen.

Vest kirjoitti oppikirjojen ohella Johan Ludvig Runebergin, J. V. Snellmanin ja Zachris Topeliuksen elämäkerrat jotka käännettiin myös suomen kielelle.

Eliel Vest oli naimisissa vuodesta 1890 Ada Unggrenin kanssa.

## Teoksia
* *Från antikens skymningstimma : tidsbilder från kejsar Neros dagar*. Söderström, Helsingfors 1894
* *Lärobok i geografi för navigationsskolor*. G. W. Edlund, Helsingfors 1901 (ilmestyi suomeksi nimellä *Maantiedon oppikirja merikouluille*, Edlund, Vaasa 1902)
* *Svensk ortografi och stilistik : en öfversikt för skolor och menige man*. Söderström, Helsingfors 1901
* *Johan Ludvig Runeberg : en biografisk teckning*. G. W. Edlund, Helsingfors 1902 (ilmestyi Hanna Kuosmasen suomentamana nimellä *Johan Ludvig Runeberg : elämäkerrallisia piirteitä*, Edlund, Helsinki 1902–1903)
* *Johan Vilhelm Snellman : en biografisk studie 1–2*. G. W. Edlund, Helsingfors 1904–1905 (ilmestyi Werner Andelinin suomentamana nimellä *Juhana Vilhelm Snellman : elämäkerrallinen tutkielma*, G. W. Edlund, Helsinki 1906)
* *Finlands historia och samhällsskick : läro- och läsebok för folkskolor och folkhögskolor*. G. W. Edlund, Helsingfors 1905, 1906
* *Finlands samhällsförfattning och några af dess väktare : en öfverblick för ungdom och menige man*. G. W. Edlund, Helsingfors 1905
* *Zachris Topelius : en biografisk studie*. Söderström, Helsingfors 1905 (ilmestyi O. A. Joutsenen suomentamana nimellä *Sakari Topelius : elämäkerrallinen kuvaus 1–2*, WSOY 1906)
* *Arbetets Vänner i Vasa 1896-1906 : tioårsberättelse : enligt uppdrag utarbetad*. Arbetets Vänner i Vasa, Wasa 1906
* *Slesvigin kansallisuustaistelu : historiallisvaltiollisia kuvauksia entiseltä ja nykyiseltä ajalta. Kansanvalistusseuran toimituksia 141. Kansanvalistusseura, Helsinki 1907
* *Vårböljor : noveller och skisser''. F. W. Unggrens boktryckeri, Wasa 1907

## Palkinnot
* Svenska litteratursällskapet i Finlandin Falckenska priset 1906

## Lähteet
* 
* 
* Uutinen Vestin kuolemasta, Helsingin Sanomat no 300 25.12.1906 s. 4 (Historiallinen sanomalehtiarkisto)
* Nya Pressenin muistokirjoitus, Nya Pressen no 350, 24.12.1906 s. 5 (Historiallinen sanomalehtiarkisto)
Max Fürbringer

**Max Carl Anton Fürbringer** (s. 30. tammikuuta 1846 Wittenberg – 6. maaliskuuta 1920 Heidelberg) oli saksalainen lintutieteilijä ja lääkäri.

Max Fürbringerin vanhemmat olivat Karl ja Hermine Fürbringer, omaa sukua Gumprecht. Hän opiskeli luonnontieteitä Jenan yliopistossa ja valmistui eläintieteessä 1869. Hänet valittiin Heidelbergin yliopiston anatomian laitoksen johtajaksi 1901.

Linnuista Fürbringer nimesi ulappalintujen (Procellariiformes) lahkon 1888.

## Teoksia
* *Die Knochen und Muskeln der Extremitäten bei den schlangenähnlichen Sauriern*, 1870
* *Untersuchungen zur Morphologie und Systematik der Vögel*, (kaksi osaa), 1888
* *Zur Entwicklung der Amphibienniere*, 1877
* *Über die occipitalen Nerven d. Selachier und Holocephalen und ihre vergleichende Morphologie*, in der Festschrift für Carl Gegenbaur III, 1897, S. 351-768
* *Zur Systematik und Genealogie der Reptilien*, 1900
* *Zur Frage der Abstammung der Säugetiere*, 1904
* *Die spino-occipitalen Nerven*
* *Zur vergleichenden Anatomie der Schultermuskeln und des Brustschulterapparates*, (neljä osaa)
* *Morphologische Streitfragen*.
Emelie Degerholm

**Emelie Degerholm** (1847 Helsinki  – 6. marraskuuta 1909 Helsinki) oli suomalainen näyttelijä ja ruotsin kielellä kirjoittanut kirjailija joka käytti nimimerkkiä *Etty Malm*.

Degerholm kävi Ruotsalaisen teatterin oppilaskoulun 1867–1869 ja oli Ruotsalaisen teatterin näyttelijänä 1871–1880. Myöhemmin hän toimi kirjanpitäjänä ja puheenopettajana sekä oli ''Helsingfors Dagblad''- ja *[[Hufvudstadsbladet]]*-lehtien avustajana. Vuonna 1873 hän oli mukana yhdessä O. M. Reuterin ja Rafael Hertzbergin kanssa julkaisemassa *Lyran*-nimistä runokalenteria. Hän käänsi myös ulkomaisia näytelmiä ruotsin kielelle.

Degerholmin kirjallinen päätyö oli Helsingin ruotsinkielistä teatterielämää kuvannut kaksiosainen muistelmateos *Vid svenska scenen i Helsingfors : minnen och bilder*.

## Teoksia
* *Vid svenska scenen i Helsingfors : minnen och bilder*, tecknade Emilie Dergerholm. G. W. Edlund, Helsingfors 1900
* *Vid svenska scenen i Helsingfors : bilder och minnen 2*. Söderström, Helsingfors 1903

## Lähteet
* 
* Hufvudstadsbladetin muistokirjoitus, Hufvudstadsbladet no 302, 7.11.1909 s. 8 (Historiallinen sanomalehtiarkisto)
Ramppi

**Ramppi** tarkoittaa yleensä eri korkeuksien välillä olevaa luiskamaista rakennelmaa. Ramppi voi viitata seuraaviin asioihin:

* Kalturi (myös *ajosilta* tai *ajoluiska*), ajoneuvon, tai muun siirrettävän kuorman kulkua lossin, lautan tai eri tasojen välillä helpottava kiinteä tai siirreltävä rakennelma.
* asemataso (myös *ramppi*), lentokentän alue, jossa lentokoneiden lastaus, tankkaus, sekä parkkaus tapahtuu
* luiska, kalteva rakennelma, joka helpottaa liikkumista tai raskaiden kuormien siirtoa eri korkeudella olevien tasanteiden välillä
* ramppi, eritasoliittymässä eri suuntiin johtavien teiden välinen lyhyt liityntäkaista
* ramppi, extreme-urheilussa käytetty kourumainen rakennelma
* ramppi, hornussauksessa käytettävä kevyt metallista ja teräksestä tehty peliväline, josta nouss-kiekko lyödään matkaan
* ramppi, veneenlaskupaikalla oleva viistosti veteen johtava luiska
* Ramppi-teatteri, harrastajateatteri Kangasalla
* Vaasan Ylioppilasteatteri Ramppi

## Katso myös
* Ramppikuume
Vöcklabruck

**Vöcklabruck** on läntisessä Ylä-Itävallassa sijaitseva noin kahdentoistatuhannen asukkaan kaupunki ja se on Vöcklabruckin alueen hallinnollinen keskus.

## Nähtävyydet

Sijaintinsa takia Vöcklabruckia kutsutaan usein "portiksi Salzkammergutiin". Kaupunki tarjoaa useita erilaisia virkistysmahdollisuuksia sekä monia nähtävyyksiä, kuten kirkkoja ja museoita.

## Terveydenhuolto

Vöcklabruckissa on vuonna 2006 rakennettu uusi sairaala, jota kutsutaan Euroopan modernimmaksi sairaalaksi.

## Tunnettuja asukkaita
* Leonhard Schiemer, tärkeä henkilö Anabaptismi-liikkeessä
* Prinsessa Alexandra, Ernst August V:n ja Carolinen tytär
* Jim Silye, kanadalainen poliitikko ja urheilija
* Wolfgang Holzmair, oopperalaulaja
* Hans Eichhorn, itävaltalainen kirjailija

## Lähteet

## Aiheesta muualla
*Kaupungin virallinen nettisivu
Kaarle III (Monaco)

**Kaarle III**  (8. joulukuuta 1818 – 10. syyskuuta 1889) oli Monacon yhdeksäs ruhtinas 20. kesäkuuta 1856 kuolemaansa asti. Hän perusti kuuluisan Monte Carlon kasinon.

## Lapsuus

Kaarle III, koko nimeltään  *Charles Honoré Grimaldi* syntyi Pariisissa, ja hän oli Monacon ruhtinas Florestan I:n ja Maria Caroline Gibert de Lametzin ainoa poika. Italiaksi hänen nimensä oli Carlo III.

## Avioliitto ja hallitusaika

Kaarle III vihittiin 28. syyskuuta 1846 Brysselissä Antoinette de Merode-Westerloon kanssa. Valtakautensa aikana hän luovutti Ranskalle Menton ja Roquebrunen kaupungit, jotka muodostivat noin 80 prosenttia Monacon alueesta. Ranska tunnusti tämän jälkeen virallisesti Monacon itsenäisyyden.

Kaarle III myös kasvatti Monacon kansainvälistä toimintaa. Vuonna 1864 hän teki ystävyyssopimuksen Tunisian hallitsijan Muhammad III as-Sadiqin kanssa. Sopimuksessa puututtiin myös kaupan ja merenkulun kysymyksiin.

Vuonna 1865 Kaarle III perusti Monte Carlon kasinon välttääkseen maan vararikon. Hanke onnistui, ja neljä vuotta kasinon avaamisen jälkeen Monaco lopetti tuloveron keräämisen. Ruhtinaan äidin Maria Carolinen aloitteesta Monacon kansalaisia kiellettiin pelaamasta uhkapelejä kasinolla.

## Sairastuminen ja kuolema

Keski-iässä Kaarle III:n näkö alkoi heikentyä, ja elämänsä viimeiset vuosikymmenet hän oli täysin sokea. Hän kuoli Château de Marchaisissa.

## Lähteet
* Princely House of Monaco 
* Countly House of Mérode 

### Viitteet
Pikkumyrskysukeltaja

**Pikkumyrskysukeltaja** (*Pelecanoides georgicus*) on myrskysukeltajien heimoon kuuluva ulappalintu. Se elää Etelämannerta ympäröivän merialueen saarilla Etelä-Georgiassa sekä eteläisen Intian valtameren ja Uuden-Seelannin eteläisessä saaristoissa. Populaation koko on noin 15 miljoonaa yksilöä. Robert Cushman Murphy ja Francis Harper kuvailivat lajin holotyypin Etelä-Georgian Cumberland Baysta 1916.

## Lähteet
Jean-Yves Le Gall

**Jean-Yves Le Gall** (s. 1959) on ranskalaisen kantorakettiyhtiön Arianespacen toimitusjohtaja.

Hän valmistui insinööriksi École Supérieure d’Optique -korkeakoulusta vuonna 1981 ja väitteli Paris-Sud University -yliopistosta tekniikasta vuonna 1983.

Hänen ensimmäinen työpaikkansa alkoi vuonna 1981 CNRS:n tähtitieteen laboratoriossa, jossa hän toimi tutkijana Hipparcos- ja ISO-satelliittien kehitystyössä.

Vuonna 1985 Le Gall siirtyi Teollisuusministeriöön, jossa hän sijoittui Avaruustoimistoon. Hän työskenteli avaruusteollisuuden regulaatiokysymysten parissa. Samana vuonna Posti, tietoliikenne ja avaruusministeri kutsui hänet neuvonantajakseen. Tässä tehtävässä hän pääsi poliittiselta tasolta vaikuttamaan sekä CNESin että ESAn avaruusohjelmiin.

Vuonna 1993 hän siirtyi Novespacen toimitusjohtajaksi. Novespace on CNESin omistama yritys. Vuonna 1996 hän nousi CNESin varapääjohtajaksi. Tällöin hän alkoi toimia Ranskan edustajana ESAn neuvostossa. 

Vuonna 1998 hänet valittiin pääjohtajaksi ja hallituksen puheenjohtajaksi Starsem-yritykseen, joka markkinoi venäläisiä kantoraketteja länsimaissa.

Vuonna 2001 hän nousi Arianespacen operatiiviseksi johtajaksi (COO) ja vuonna 2002 pääjohtajaksi.

## Lähteet
* Arianespacen johto
American Le Mans Series -kausi 2000

**American Le Mans Series -kausi 2000** oli IMSA:n American Le Mans Series -sarjan toinen kausi. Kaudella ajettiin Le Mans Prototype- ja Gran Turismo -urheiluautoilla, ja autot oli jaettu luokkiin LMP, GTS ja GT. Kausi alkoi 18. maaliskuuta 2000 ja loppui 12 kilpailun jälkeen 31. joulukuuta 2000.

Kausi 2000 oli ainoa kausi, jolloin ALMS-kilpailuja ajettiin Pohjois-Amerikan ulkopuolella: kaksi kilpailua ajettiin Euroopassa ja yksi Australiassa. Nämä kilpailut auttoivat European Le Mans Series -sarjan kehittelyssä, vaikkakin sarjaa ajettiin vain hetken aikaa.

## Kilpailukalenteri

## Kilpailujen voittajat

Yleiskilpailun voittaja **lihavoituna**.

## Tallien mestaruus

Pisteitä jaettiin sijoitusten mukaan seuraavasti:
* 25-21-19-17-15-14-13-12-11-10-...

Poikkeuksina olivat Sebringin 12 tunnin ajo, Nürburgringin 1000 km ajo, Petit Le Mans ja Race of a Thousand Years, joissa pisteet jaettiin seuraavasti:
* 30-26-24-22-20-19-18-17-16-15-...

Loppupisteisiin laskettiin kauden 12 kilpailusta 10 parasta sijoitusta. Pisteet, jotka saavutettiin mutta joita ei laskettu loppupisteisiin, on luettelossa *kursivoitu*.

Autot, jotka eivät onnistuneet suorittamaan 70 % voittajan ajamasta matkasta, eivät saaneet pisteitä. Tallit saavuttivat pisteitä vain korkeimmin sijoittuneesta autostaan.

### LMP-tulokset

### GTS-tulokset

### GT-tulokset

## Aiheesta muualla
* American Le Mans Series -sarjan kotisivut
American Le Mans Series -kausi 2001

**American Le Mans Series -kausi 2001** oli IMSA:n American Le Mans Series -sarjan kolmas kausi. Kaudella ajettiin Le Mans Prototype- ja Gran Turismo -urheiluautoilla, ja autot oli jaettu luokkiin LMP900, LMP675, GTS ja GT. Kausi alkoi 4. maaliskuuta 2001 ja päättyi kymmenen kilpailun jälkeen 6. lokakuuta 2001.

Kauden kilpailuista osa ajettiin yhdessä European Le Mans Series -sarjan kanssa.

## Kilpailukalenteri
Kausi 2001 alkoi ainoan kerran sarjan historiassa jollain muulla kilpailulla kuin Sebringin 12 tunnin ajolla. Sebringin sijaan ensimmäinen kilpailu ajettiin Texasissa.

† Kilpailut ajettiin yhdessä ELMS-sarjan kanssa

## Kilpailujen voittajat

Yleiskilpailun voittaja **lihavoituna**.

## Tallien mestaruus

Pisteitä jaettiin sijoitusten mukaan seuraavasti:
* 25-21-19-17-15-14-13-12-11-10-...

Poikkeuksena Sebringin 12 tunnin ajo ja Petit Le Mans, joissa pisteet jaettiin seuraavasti:
* 30-26-24-22-20-19-18-17-16-15-...

Pisteitä jaettiin kahdella eri tavalla. Vain parempi tulos Euroopan kilpailuista (kisat 3 ja 4) laskettiin mukaan. Lisäksi vain kahdeksan parasta sijoitusta koko kaudelta laskettiin mukaan. Pisteet, jotka saavutettiin mutta joita ei laskettu loppupisteisiin, on luettelossa kursivoitu.

Autot, jotka eivät onnistuneet suorittamaan 70 % voittajan ajamasta matkasta, eivät saaneet pisteitä. Tallit saavuttivat pisteitä vain korkeimmin sijoittuneesta autostaan.

### LMP900-tulokset

### LMP675-tulokset

### GTS-tulokset

### GT-tulokset

## Aiheesta muualla
* American Le Mans Series -sarjan kotisivut
Tuumorinekroositekijä alfa

**Tuumorinekroositekijä alfa** (**TNF-alfa**) on tulehdusreaktion syntyyn vaikuttava välittäjäaine eli sytokiini. TNF-alfa on pääasiassa makrofagien erittämä proteiini, joka osallistuu tulehdusreaktion lisäksi monenlaisiin biologisiin prosesseihin, kuten solunjakautumiseen, solujen erilaistumiseen, apoptoosiin, rasva-aineiden metaboliaan ja verihyytymän muodostukseen. Sillä on havaittu olevan osuutta mm. autoimmuunisairauksissa, insuliiniresistenssissa ja syövässä. TNF-alfan vasta-aine on infliksimabi. Tuumorinekroositekijä alfan vanha nimitys on **kakektiini**.

## Toimintamekanismi
TNF-alfa sekä sen solukalvon läpäisevä TNF-alfareseptori ovat kolmesta osasta kohdistuvia eli trimeerisiä proteiineja. TNF-alfan sitoutuminen solukalvon pinnalla olevaan TNF-alfareseptoriin johtaa reseptorin soluliman puoleisten osien asennon muuttumiseen. Tällöin soluliman puoleiset osat voivat aktivoida erilaisia viestimekanismeja, jotka johtavat edelleen seriini/treoniinikinaasien aktivoitumiseen. Aktivoituneet seriini/treosiinikinaasit fosforyloivat IκB-kinaasin (IKK), jolloin se aktivoituu. Fosforyloitu IκB-kinaasi liittää IκB-proteiinin kahteen seriinitähteeseen fosfaattia. Tämä fosforylaatio johtaa ubikitiinin liittämiseen IκB-proteiiniin. Proteasomit tunnistavat ubikitinoidun IκB:n ja hajottavat sen. Tällöin IκB:n solulimaan sitoma NFκB-proteiini vapautuu sen otteesta ja kulkeutuu tumaan. Tumassa NFκB yhdessä muiden proteiinien kanssa lisää kohdegeeniensä luentaa eli transkriptiota.

## Käyttö diagnostiikassa
Tulehdusvälittäjäaineiden pitoisuuksia tutkimalla voidaan arvioida, onko potilaalla koko elimistön laajuinen eli systeeminen tulehdus (engl. "systemic inflammatory response syndrome", SIRS) ja kuinka voimakas tulehdus on. SIRS:n voi aiheuttaa verenmyrkytys, laaja-alainen fyysinen trauma tai palovamma, autoimmuunitauti tai sydämen iskemia- reperfuusiotapahtuma, jossa verenkierto palaa hapenpuutteesta kärsineeseen kudokseen. Tulehdusvälittäjäainemäärityksiä voidaan käyttää apuna myös epäiltäessä kryptogeenisen eli tuntemattoman syyn aiheuttaman infektion laukaisemaa SIRS:iä.

Hyvin korkeita TNF-alfa-pitoisuuksia on todettu esim. meningokokki-bakteerien aiheuttamassa verenmyrkytyksessä. Veren TNF-alfa-taso kuitenkin vaihtelee nopeasti johtuen TNF-alfa:n lyhyestä puoliintumisajasta plasmassa (alle 5 min). Tämän vuoksi varmempi määritys saadaan selvittämällä pitoisuus useamman kerran.

## Lähteet
Kriketin Euroopan-liiga 2004

**Kriketin Euroopan-liigassa** pelattiin kaudella 2004 ensimmäisessä, toisessa ja neljännessä divisioonassa, joskin viimeisin näistä kulki vielä nimellä *ECC Representative Tournament*.

## 1. divisioona

1. divisioonaa isännöi Alankomaiden krikettiliitto. Pelipaikkoina olivat Deventer, Rotterdam ja Utrecht. Pelit pelattiin 18.–24. heinäkuuta.

## 2.divisioona

Toisen divisioonan turnausta isännöi Belgian krikettiliitto. Ottelupaikkoina olivat Antwerpen, Bryssel ja Mechelen. Tämä oli ensimmäinen kerta, kun 2. divisioona pelattiin eri maassa kuin 1. divisioona. Italia nousi 1.divisioonaan (2006).

## ECC Representative Tournament

Pelipaikkana toimi Ljubljana, Slovenia 15.–20. elokuuta. Kroatia ja Suomi nousivat 3. divisioonaan.

## Lähteet

* http://www.icc-europe.org/ECC/DATABASE/2004/TOURNAMENTS/EUROCHAMSA/about.shtml 
* http://www.icc-europe.org/ECC/DATABASE/2004/TOURNAMENTS/EUROCHAMSB/about.shtml 
* http://www.icc-europe.org/ECC/DATABASE/2004/TOURNAMENTS/EUROREPCHAMS/about.shtml